Document ID: 32006R1544

UREDBA SVETA (ES) št. 1544/2006
z dne 5. oktobra 2006
o posebnih ukrepih za spodbujanje gojenja sviloprejk
(Kodificirana različica)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti, in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju mnenja Evropskega ekonomsko-socialnega odbora (2),
ob upoštevanju naslednjega:
(1)
Uredba Sveta (EGS) št. 845/72 z dne 24. aprila 1972 o posebnih ukrepih za spodbujanje gojenja sviloprejk (3) je bila večkrat (4) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Uredba Sveta (EGS) št. 827/68 z dne 28. junija 1968 o skupni ureditvi trga nekaterih proizvodov, navedenih v Prilogi II Pogodbe (5), določa ukrepe za urejanje trgovine s sviloprejkami in jajčeci sviloprejk, vendar ne da bi predvidenih podpornih ukrepov znotraj Skupnosti. Gojenje sviloprejk je precejšnega pomena za gospodarstva v nekaterih regijah Skupnosti. Ta dejavnost je vir dodatnega dohodka za kmete v teh regijah. Zato je treba sprejeti ukrepe, s katerimi bi gojiteljem sviloprejk pomagali zagotoviti primeren dohodek.
(3)
V ta namen je treba poskrbeti za ukrepe, s katerimi bi olajšali prilagoditev dobave zahtevam trga, za gojenje sviloprejk pa bi morali dodeljevati pomoč, ki bi nadomestila vse državne pomoči v zvezi s sviloprejkami. Zaradi značilnih lastnosti gojenja sviloprejk bi morala ta pomoč biti v obliki fiksnega zneska na uporabljen zabojček jajčec sviloprejke.
(4)
Stroške držav članic bi kot posledica obveznosti iz te Uredbe morala financirati Skupnost v skladu z določili povezanimi s financiranjem skupne kmetijske politike.
(5)
Ukrepe, potrebne za izvajanje te Uredbe, bi bilo treba sprejeti skladno s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (6) -
SPREJEL NASLEDNJO UREDBO:
Člen 1
1. Odobri se pomoč za gojenje sviloprejk, ki spadajo v oznako KN 0106 90 00 kombinirane nomenklature, in za jajčeca sviloprejk, ki spadajo v oznako KN 0511 99 90, in se gojijo v Skupnosti.
2. Gojiteljem sviloprejk se odobri pomoč za vsako uporabljeno škatlo jajčec sviloprejk, pod pogojem, da škatle vsebujejo minimalno količino jajčec, ki se bo določila pozneje, in da so bile sviloprejke uspešno vzgojene.
3. Pomoč na škatlo jajčec sviloprejk je 133,26 EUR.
Člen 2
Podrobna pravila za uporabo te uredbe se sprejmejo v skladu s postopkom iz člena 4(2).
Podrobna pravila zajemajo zlasti minimalno količino, navedeno v členu 1(2), informacije, ki jih morajo države članice sporočiti Komisiji in vse inšpekcijske ukrepe za zaščito finančnih interesov Skupnosti pred poneverbo ali drugimi nepravilnostmi.
Člen 3
Gojitveno leto za sviloprejke se začne 1. aprila vsakega koledarskega leta in se zaključi 31. marca naslednjega koledarskega leta.
Člen 4
1. Komisiji pomaga Upravljalni odbor za naravna vlakna, ki je bil ustanovljen s členom 10 Uredbe Sveta (ES) št. 1673/2000 z dne 27. julija 2000 o skupni tržni ureditvi za lan in konopljo, ki se ju goji za vlakna (7), v nadaljevanju „Odbor“.
2. Pri sklicevanju na ta odstavek se uporabljata člena 4 in 7 Sklepa 1999/468/ES.
Obdobje iz člena 4(3) Sklepa 1999/468/ES je en mesec.
3. Odbor sprejme svoj poslovnik.
Člen 5
Določbe, ki urejajo financiranje skupne kmetijske politike, veljajo za proizvode, navedene v členu 1.
Člen 6
Uredba (EGS) št. 845/72 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi II.
Člen 7
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 5. oktobra 2006

Labels: 15
19
6